
Abstract 
Background and Aims: Learning resources play a crucial role in the educational process, serving as an intellectual treasure trove that offers endless learning opportunities. They support the development of effective information-seeking skills and enhance the thinking process. This research aimed to:1) study the current conditions and 2) develop guidelines for learning resource management to enhance student quality in small-sized schools. 
Methodology: The research was conducted in two phases: Phase 1 involved studying the current conditions through a specially designed assessment tool. The tool was validated for content accuracy (IOC = 0.80–1.00) and showed a reliability coefficient of 0.94. Data were analyzed using basic statistics: frequency, percentage, mean (𝑥̅), and standard deviation (S.D.). Phase 2 focused on identifying development guidelines using semi-structured interviews. Data were analyzed through content analysis based on the research objectives. 
Results: The findings were as follows: 1) The overall condition of learning resource management in small-sized schools was at a high level (𝑥̅= 3.90, S.D. = 0.86). When considering each aspect, the highest average was found in equitable distribution of learning resources to all students (𝑥̅ = 4.17, S.D. = 0.78), followed by availability of learning resources in schools (𝑥̅ = 3.92, S.D. = 0.84), collaboration with communities or external agencies (𝑥̅ = 3.77, S.D. = 0.87), and Budget-related issues affecting resource acquisition (𝑥̅ = 3.75, S.D. = 0.89).  2) The proposed development guidelines for managing learning resources in small-sized schools comprised four key areas: 1) Enhancing the quality and diversity of in-school learning resources, 2) Effective allocation and utilization of budget for resource management, 3) Strengthening collaboration with communities and external organizations, and 4) Ensuring equitable access to learning resources for all students.
Conclusion: The overall management of learning resources in small schools was found to be at a high level, with the highest emphasis on equitable distribution to all students. Four key development areas were identified: internal school resources, budgetary factors, collaboration with external agencies, and fair allocation of resources. These aspects collectively contribute to the systematic improvement of student quality.

แนวทางการพัฒนาแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก 

[bookmark: _Hlk205535026]ภูมิหลังและวัตถุประสงค์: แหล่งทรัพยากรการเรียนรู้มีความสำคัญมากเพราะเป็นเหมือนขุมทรัพย์ทางปัญญาที่เรียนรู้ได้ไม่รู้จบ เป็นแหล่งรวบรวมขององค์ความรู้ที่หลากหลายที่จะช่วยให้ผู้เรียนเกิดการเรียนรู้ และช่วยเสริมสร้างการเรียนรู้จนเกิดทักษะการแสวงหาข้อมูลที่มีประสิทธิภาพ ซึ่งการวิจัยครั้งนี้มีวัตถุประสงค์ 1) เพื่อศึกษาสภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก 2) เพื่อเสนอแนวทางการพัฒนาการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก
[bookmark: _Hlk205535876]ระเบียบวิธีการวิจัย: การดำเนินการวิจัย ประกอบด้วย 2 ขั้นตอน 1) ศึกษาสภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก โดยการสังเคราะห์จากแบบประเมินสภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก วิเคราะห์ข้อมูลโดยใช้สถิติพื้นฐาน ได้แก่ 1) ความถี่ และร้อยละ 2) ค่าเฉลี่ย () และค่าส่วนเบี่ยงเบนมาตรฐาน (S.D.) 2) การศึกษาหาแนวทางการพัฒนาการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก โดยใช้แบบสัมภาษณ์แนวทางการพัฒนาแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก วิเคราะห์ข้อมูลด้วยการสรุปประเด็นเนื้อหาข้อมูลตามวัตถุประสงค์ด้วยการวิเคราะห์เนื้อหา 
ผลการวิจัย: พบว่า1) ผลการศึกษาการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก ภาพรวมอยู่ในระดับมาก (= 3.90, S.D. =0.86) เมื่อพิจารณารายด้าน พบว่า ด้านที่มีค่าเฉลี่ยรายด้านสูงสุด คือ ด้านที่ 4 การจัดสรรทรัพยากรการเรียนรู้ให้กับนักเรียนทุกคนอย่างเท่าเทียมกัน อยู่ในระดับมาก (= 4.17, S.D. = 0.78) รองลงมาคือ ด้านที่ 1 ทรัพยากรการเรียนรู้ในโรงเรียน อยู่ในระดับมาก (= 3.92, S.D. = 0.84) ด้านที่ 3 การร่วมมือกับชุมชนหรือหน่วยงานภายนอกในการจัดหาทรัพยากรการเรียนรู้ อยู่ในระดับมาก (= 3.77, S.D. = 0.87) และด้านที่ 2 งบประมาณที่ส่งผลกระทบต่อการจัดหาทรัพยากรการเรียนรู้ อยู่ในระดับมาก (= 3.75, S.D. = 0.89) ตามลำดับ 2) แนวทางการพัฒนาแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก ประกอบด้วย 4 ด้าน ได้แก่ 1) การใช้และพัฒนาแหล่งทรัพยากรภายในอย่างเต็มศักยภาพ 2) การบริหารจัดการงบประมาณอย่างมียุทธศาสตร์และมีส่วนร่วม 3) การสร้างเครือข่ายความร่วมมือเพื่อเสริมทรัพยากรอย่างยั่งยืน 4) การจัดสรรทรัพยากรเพื่อความเท่าเทียมอย่างแท้จริง
สรุปผล: การบริหารจัดการแหล่งทรัพยากรการเรียนรู้ในโรงเรียนขนาดเล็กโดยรวมอยู่ในระดับมาก โดยเฉพาะด้านการจัดสรรทรัพยากรอย่างเท่าเทียมให้กับนักเรียนทุกคน แนวทางการพัฒนาประกอบด้วย 4 ด้านหลัก ได้แก่ ทรัพยากรภายในโรงเรียน งบประมาณ ความร่วมมือจากภายนอก และการกระจายทรัพยากรอย่างทั่วถึง ซึ่งล้วนส่งผลต่อการยกระดับคุณภาพผู้เรียนอย่างเป็นระบบ
คำสำคัญ: การจัดการทรัพยากรการเรียนรู้; โรงเรียนขนาดเล็ก; งบประมาณการศึกษาการศึกษา; ความร่วมมือชุมชน; ความเสมอภาค

บทนำ
[bookmark: _Hlk208172258][bookmark: _Hlk208172264][bookmark: _Hlk208165112][bookmark: _Hlk205537530][bookmark: _Hlk205537537]	ประเทศไทยกำลังเผชิญปัญหาเด็กเกิดน้อยเพิ่มขึ้นอย่างต่อเนื่อง จากข้อมูลทางสถิติของ United Nations Population Division (UNPD) ได้มีการรวบรวมอัตราการเกิดตั้งแต่ปี พ.ศ. 2493-2567 พบว่าประเทศไทยมีอัตราเด็กเกิดใหม่ลดลงถึงร้อยละ 81 เด็กไทยเกิดน้อยติดอันดับ 3 จาก 80 ประเทศทั่วโลก (United Nations, 2024) ซึ่งส่งผลโดยตรงต่อระบบการศึกษาไทย เมื่ออัตราการเกิดลดลงทำให้นักเรียนเข้าสู่ระบบการศึกษาน้อยลงจนต้องปรับขนาดโรงเรียน ในปี 2567 ประเทศไทยมีโรงเรียนขนาดเล็กที่มีนักเรียนไม่เกิน 120 คน ในสังกัดสำนักงานคณะกรรมการการศึกษาขั้นพื้นฐาน จำนวน 15,327 แห่ง คิดเป็นร้อยละ 52.84 ของโรงเรียนในสังกัดทั้งหมด 29,005 แห่ง (สำนักนโยบายและแผนการศึกษาขั้นพื้นฐาน, 2568) และมีแนวโน้มเพิ่มมากขึ้นอย่างต่อเนื่อง ปัญหาหลักที่โรงเรียนขนาดเล็กต้องพบเจออย่างหลีกเลี่ยงมิได้คือ 1) งบประมาณ ไม่พอเพียงสำหรับการจัดการศึกษาให้มีคุณภาพ เพราะโรงเรียนจะได้รับงบประมาณตามจำนวนหัวของนักเรียน 2) จำนวนครูไม่ครบชั้นและไม่ครบสาระวิชาตามหลักสูตร ปัจจุบันครูระดับประถมศึกษาทั้งระบบก็อยู่ในสภาวะขาดแคลนอยู่แล้ว ดังนั้นโรงเรียนขนาดเล็กจึงได้รับอัตราครูตามสัดส่วนของนักเรียนเท่านั้น โดยมิได้คำนึงถึงจำนวนชั้นและจำนวนสาระวิชาที่มีในหลักสูตรแต่อย่างใด (กัญภร เอี่ยมพญา และคนอื่นๆ, 2565) ส่งผลให้ประสิทธิภาพการบริหารจัดการและปัญหาการจัดการเรียนการสอนไม่ตอบสนองต่อคุณภาพของผู้เรียน 
[bookmark: _Hlk208172310][bookmark: _Hlk205537544]แหล่งทรัพยากรการเรียนรู้มีความสำคัญมาก เพราะเป็นเหมือนขุมทรัพย์ทางปัญญาที่เรียนรู้ได้ไม่รู้จบ เป็นแหล่งรวบรวมขององค์ความรู้ที่หลากหลายที่จะช่วยให้ผู้เรียนเกิดการเรียนรู้อย่างมีความสุข ความสนุกสนาน และมีความสนใจที่จะเรียนรู้ ไม่เกิดความเบื่อหน่าย และช่วยเสริมสร้างการเรียนรู้จนเกิดทักษะการแสวงหาข้อมูลที่มีประสิทธิภาพ เสริมสร้างการพัฒนากระบวนการคิด การแก้ปัญหา การให้เหตุผล การคิดอย่างมีวิจารณญาณ และความคิดสร้างสรรค์ รวมทั้งนำไปสู่การพัฒนาผลสัมฤทธิ์ทางการเรียนรู้ (ปิลันธ์ ปาวิชัย, 2567) ดังนั้นการพัฒนาแหล่งทรัพยากรการเรียนรู้จึงเป็นหนึ่งในภารกิจสำคัญที่โรงเรียนต้องตระหนักเพื่อยกระดับคุณภาพของผู้เรียนให้เกิดคุณลักษณะอันพึงประสงค์ตามที่หลักสูตรการศึกษาขั้นพื้นฐานได้กำหนดไว้
[bookmark: _Hlk208261385][bookmark: _Hlk205537554][bookmark: _Hlk208172323]การพัฒนาและส่งเสริมแหล่งทรัพยากรการเรียนรู้เป็นส่วนหนึ่งของการบริหารจัดการการศึกษาที่จะส่งเสริมให้โรงเรียนมีคุณภาพและส่งผลให้ผู้เรียนมีคุณภาพตามเป้าประสงค์การพัฒนาประเทศตามยุทธศาสตร์ชาติ แผนการศึกษาแห่งชาติ และนโนบายการศึกษาของประเทศ รวมทั้งเป็นส่วนหนึ่งของการจัดกระบวนการเรียนรู้และสาระที่กำหนดไว้ในหลักสูตรสถานศึกษา โดยมุ่งเน้นไปที่การจัดให้ผู้เรียนได้มีโอกาสเรียนรู้จากแหล่งทรัพยากรการเรียนรู้ที่หลากหลายในรูปแบบต่างๆ ทั้งในและนอกโรงเรียน ดังนั้นจึงถือได้ว่าเป็นภารกิจที่โรงเรียนต้องรับผิดชอบ โดยเริ่มจากการบริหารจัดการแหล่งทรัพยากรการเรียนรู้ให้เป็นระบบวางแผนการใช้แหล่งทรัพยากรการเรียนรู้ จัดตั้งบุคลากรรับผิดชอบดูแล มีการควบคุมกำกับ และติดตามประเมินผลการใช้แหล่งทรัพยากรการเรียนรู้ รวมทั้งแสวงหาแหล่งทรัพยากรการเรียนรู้ใหม่ที่สอดคล้องกับความ้องการของผู้เรียนและความต้องการของครูในฐานะผู้อำนวยความสะดวกให้เกิดการเรียนรู้ จึงจะทำให้การจัดการเรียนรู้ที่เน้นผู้เรียนเป็นสำคัญมีประสิทธิภาพมากยิ่งขึ้น (จิรภัทร์ กาญจนครุฑและ นันทิยา น้อยจันทร์, 2564) 
จากความสำคัญและปัญหาดังกล่าว ผู้วิจัยมีความสนใจที่จะศึกษาแนวทางการพัฒนาแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก โดยศึกษาและหาแนวทางการพัฒนาแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็กพื้นที่จังหวัดกำแพงเพชร เพื่อตอบสนองต่อนโยบายทางการศึกษาของสำนักงานคณะกรรมการการศึกษาขั้นพื้นฐาน และเพื่อเป็นการยกระดับคุณภาพผู้เรียนด้วยแนวทางการบริหารแหล่งทรัพยากรการเรียนรู้

วัตถุประสงค์การวิจัย
[bookmark: _Hlk204285164][bookmark: _Hlk204256361][bookmark: _Hlk208149823]1. เพื่อศึกษาสภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก
[bookmark: _Hlk208007771][bookmark: _Hlk185601634][bookmark: _Hlk204260392][bookmark: _Hlk208150204]2. เพื่อเสนอแนวทางการพัฒนาการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก

การทบทวนวรรณกรรม
[bookmark: _Hlk208149852][bookmark: _Hlk208172334]	แหล่งทรัพยากรการเรียนรู้ เป็นแหล่งข้อมูลข่าวสาร ความรู้ และประสบการณ์ต่างๆกับผู้เรียน เป็นแหล่งส่งเสริม สนับสนุน ให้ผู้เรียนได้เข้าไปศึกษาค้นคว้าอย่างเพียงพอ สามารถเรียนรู้ด้วยตนเอง หรือเข้าร่วมกิจกรรมกลุ่มจนเกิดกระบวนการเรียนรู้และสร้างองค์ความรู้ได้ด้วยตนเอง ซึ่งอาจมีอยู่ในโรงเรียนและในชุมชน หรือสภาพแวดล้อม ทรัพยากรธรรมชาติองค์ความรู้ ภูมิปัญญาท้องถิ่น ตลอดจนบุคคลสำคัญในชุมชน ขนบธรรมเนียมประเพณี วิถีชีวิตที่ผู้เรียนสามารถแสวงหาความรู้ด้วยตนเองอย่างต่อเนื่อง (กู้เกียรติ แดงสีดา และคณะ, 2563 และ กริชติศักดิ์ เซียมตะคุ, 2566)
[bookmark: _Hlk208149876][bookmark: _Hlk208172341][bookmark: _Hlk208145418]	การบริหารงบประมาณ เป็นการจัดระบบการรับและการจ่ายงบประมาณ โดยเริ่มจากการจัดทำแผนงบประมาณ ขอตั้งงบประมาณ การจัดสรรงบประมาณ การใช้จ่ายงบประมาณโดยต้องมีการควบคุมการใช้จ่ายให้ถูกต้อง โปร่งใส สามารถตรวจสอบได้ มีการกำกับ ติดตาม ประเมินและรายงานผลการใช้จ่ายงบประมาณให้ตรงตามแผนที่ตั้งไว้ เพื่อให้การบริหารงบประมาณเป็นไปอย่างมีประสิทธิภาพและเกิดประโยชน์สูงสุดแก่ผู้รับบริการและองค์กร (ศิริพร สิทธิวงศ์ และ ศักดิพันธ์ ตันวิมลรัตน์., 2560)
[bookmark: _Hlk208145892][bookmark: _Hlk208172350]	การร่วมมือกับชุมชนหรือหน่วยงานภายนอก เป็นการดำเนินการสร้างความสัมพันธ์อันดีระหว่างโรงเรียนกับชุมชน โดยโรงเรียนเปิดโอกาสให้ชุมชนเข้ามามีส่วนร่วมในการพัฒนาโรงเรียนในด้านต่างๆ เช่น การกำหนดนโยบาย การสนับสนุนการศึกษา การเข้ามามีส่วนร่วมในกิจกรรมต่างๆของโรงเรียน โดยโรงเรียนจะต้องเข้าใจบริบทของชุมชน และตอบสนองความต้องการของชุมชน เพื่อให้เกิดการพัฒนาโรงเรียนและชุมชน (นพธี หอมชื่นชม, 2564)
[bookmark: _Hlk208148543][bookmark: _Hlk208172357]	ความเท่าเทียมทางการศึกษา เป็นการเพิ่มโอกาสให้กับผู้เรียนในการเข้าถึงทรัพยากร สิ่งอำนวยความสะดวกเพื่อให้ผู้เรียนสามารถได้รับการศึกษาอย่างเท่าเทียมเกิดการเพิ่มพูนและฝึกฝนทักษะจนสามารถเติบโตได้ในโลกที่เป็นจริง โดยมิได้พิจารณาถึงความแตกต่าง (ทนงศักดิ์ คุ้มไข่น้ำ และคนอื่นๆ, 2559 และ นิภาพรรณ เจนสันติกุล, 2561)

กรอบแนวคิดการวิจัย
	จากแนวคิดเกี่ยวกับการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็กผู้วิจัยได้กำหนดกรอบแนวคิดการวิจัย ดังนี้
[image: รูปภาพประกอบด้วย ข้อความ, ภาพหน้าจอ, ตัวอักษร, จำนวน

คำอธิบายที่สร้างโดยอัตโนมัติ]
ภาพที่ 1 ภาพกรอบแนวคิดการวิจัย

ระเบียบวิธีการวิจัย
	การวิจัยครั้งนี้เป็นการวิจัยแบบผสานวิธี (Mixed method Research Designs) รูปแบบ Explanatory Sequential Design แบ่งออกเป็น 2 ขั้นตอน ดังนี้
ขั้นตอนที่ 1 ศึกษาสภาพการบริหารจัดการแหล่งทรัพยากรการเรียนรู้
	ประชากรและกลุ่มตัวอย่าง
	1. ประชากร ได้แก่ โรงเรียนขนาดเล็กสังกัดสำนักงานเขตพื้นที่การศึกษาประถมศึกษา กำแพงเพชร เขต 1 และเขต 2 ประกอบด้วย ผู้บริหารสถานศึกษา จำนวน 179 คน ครู จำนวน 1,288 คน รวมทั้งสิ้น 1,467 คน จำนวน 251 โรงเรียน
	2. กลุ่มตัวอย่าง ได้แก่ โรงเรียนขนาดเล็กสังกัดสำนักงานเขตพื้นที่การศึกษาประถมศึกษา กำแพงเพชร เขต 1 และเขต 2 ประกอบด้วย ผู้บริหารสถานศึกษา จำนวน 77 คน ครู จำนวน 372 คน รวมทั้งสิ้น 449 คน โดยกำหนดกลุ่มตัวอย่างด้วยการเปิดตารางของ Krejcie & Morgan และเลือกกลุ่มตัวอย่างด้วยวิธีการสุ่มแบบกลุ่ม (cluster random sampling) จำนวน 77 โรงเรียน ด้วยวิธีการจับฉลาก
	เครื่องมือที่ใช้ในการวิจัย
	แบบประเมินสภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก
	การสร้างและหาคุณภาพเครื่องมือที่ใช้ในการวิจัย
	1. ผู้วิจัยศึกษาเอกสารและงานวิจัยที่เกี่ยวข้องกับการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก
	2. สร้างแบบประเมินสภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก ประกอบด้วย 4 ด้าน จำนวน 71 ข้อ มาตรวัด Likert 5 ระดับ
	3. ตรวจสอบความตรงเชิงเนื้อหา (Content Validity) เพื่อตรวจสอบความสอดคล้องระหว่างนิยามศัพท์เฉพาะกับข้อคำถามและหาค่าดัชนีความสอดคล้องของแบบสอบถาม และความเหมาะสมของภาษาของแบบประเมินที่ผู้วิจัยสร้างขึ้น โดยนำแบบสอบถามเสนอผู้เชี่ยวชาญ จำนวน 5 ท่าน ประกอบด้วยอาจารย์มหาวิทยาลัย ศึกษานิเทศก์ ผู้บริหารสถานศึกษาที่มีประสบการณ์ในการบริหารโรงเรียนขนาดเล็ก ค่าดัชนีความสอดคล้องของแบบสอบถาม (IOC) มีค่าอยู่ระหว่าง 0.67 – 1.00
	4. นำแบบสอบถามที่สร้างขึ้นไปทดลองใช้ (try-out) กับผู้บริหารและครูโรงเรียนขนาดเล็กสังกัดสำนักงานเขตพื้นที่การศึกษาประถมศึกษา กำแพงเพชร ที่ไม่ใช่กลุ่มตัวอย่าง จำนวน 30 คน เพื่อหาความเชื่อมั่น (Reliability) ของแบบประเมินด้วยการวิเคราะห์ค่าสัมประสิทธิ์แอลฟา (Alpha-Coefficient) วิเคราะห์ค่าความเชื่อมั่นของแบบสอบถามโดยใช้ค่าสัมประสิทธิ์แอลฟาครอนบาค (Cronbach’s Alpha Coefficient)ค่าความเชื่อมั่นรวมของเครื่องมือทั้งฉบับอยู่ที่ 0.91 แสดงว่าแบบสอบถามมีความเชื่อมั่นอยู่ในระดับ สูงมาก (เกณฑ์ของ α > 0.80 ถือว่ามีความเชื่อมั่นดี)
	5. นำผลการวิเคราะห์พิจารณาการปรับปรุงแก้ไขแล้วเสร็จแล้วจัดพิมพ์ แบบประเมินสภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็กฉบับสมบูรณ์เพื่อนำไปเก็บรวบรวมข้อมูลกับกลุ่มตัวอย่างต่อไป
	การเก็บรวบรวมข้อมูล
	1. ผู้วิจัยส่งหนังสือขอความอนุเคราะห์และแบบประเมินสภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก จำนวน 449 ฉบับ ถึงผู้บริหารสถานศึกษาและครูโรงเรียนขนาดเล็กสังกัดสำนักงานเขตพื้นที่การศึกษาประถมศึกษากำแพงเพชร ทางแบบฟอร์ม Google form ตั้งแต่วันที่ 25 กุมภาพันธ์ 2568 – 4 มีนาคม 2568 
	2. ผู้วิจัยนำข้อมูลมาวิเคราะห์ข้อมูล และสรุปข้อมูล
การวิเคราะห์ข้อมูล
	1. วิเคราะห์ข้อมูลทั่วไปของผู้ตอบแบบประเมินสภาพแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก โดยใช้สถิติพื้นฐาน ได้แก่ ความถี่ และร้อยละ
	2. วิเคราะห์แบบสอบถามการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก ได้แก่ ค่าเฉลี่ย () และค่าส่วนเบี่ยงเบนมาตรฐาน (S.D.) โดยแปลความหมายค่าเฉลี่ยแบบประเมินสภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก และแปลความหมายของคะแนน 5 ระดับ (บุญชม ศรีสะอาด, 2560) 
	ขั้นตอนที่ 2 การเสนอแนวทางการพัฒนาการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็กขอบเขตด้านเนื้อหา 
	กลุ่มเป้าหมาย ได้แก่ ผู้ทรงคุณวุฒิที่มีความรู้และประสบการณ์เกี่ยวข้องกับการบริหารการศึกษา โดยเลือกแบบเจาะจง (Purposive Sampling) ผู้วิจัยได้กำหนดคุณสมบัติของกลุ่มเป้าหมายไว้ ดังนี้ กลุ่มที่ 1 เป็นผู้อำนวยการสถานศึกษาในโรงเรียนขนาดเล็ก มีผลงานและมีประสบการณ์เกี่ยวกับการบริหารสถานศึกษาขนาดเล็ก จำนวน 8 คน กลุ่มที่ 2 เป็นผู้รับผิดชอบการส่งเสริมและพัฒนาการจัดการเรียนการสอนในสถานศึกษา สำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาประถมศึกษา จำนวน 1 คน กลุ่มที่ 3 เป็นอาจารย์ระดับอุดมศึกษาที่มีความรู้ความเชี่ยวชาญด้านการบริหารสถานศึกษาและ/หรือการศึกษาประถมศึกษา จำนวน 3 คน
	เครื่องมือที่ใช้ในการวิจัย
	แบบสัมภาษณ์แนวทางการพัฒนาการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก
	การสร้างและหาคุณภาพเครื่องมือที่ใช้ในการวิจัย
	1. ศึกษาเอกสารในการสร้างประเด็นคำถาม เพื่อนำมาเป็นกรอบแนวคิดในการสร้างเครื่องมือให้ครอบคลุมขอบเขตเนื้อหาตามที่กำหนด
	2. สร้างคำถามแบบสัมภาษณ์แบบกึ่งมีโครงสร้าง โดยนำข้อมูลจากแบบประเมินสภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก มาเป็นกรอบแนวคิดในการวิจัยและสร้างข้อคำถามให้ครอบคลุมจากการศึกษาในขั้นตอนที่ 1
	3. ตรวจสอบความตรงเชิงเนื้อหา (Content Validity) เพื่อตรวจสอบความสอดคล้องระหว่างนิยามศัพท์เฉพาะกับข้อคำถามและหาค่าดัชนีความสอดคล้องของแบบสัมภาษณ์แนวทางการพัฒนาการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็กและความเหมาะสมของภาษา โดยนำแบบบันทึกประเด็นการสนทนาเสนอผู้เชี่ยวชาญ จำนวน 5 ท่าน ประกอบด้วยอาจารย์มหาวิทยาลัย ศึกษานิเทศก์ ผู้บริหารสถานศึกษาที่มีประสบการณ์ในการบริหารโรงเรียนขนาดเล็กค่าดัชนีความสอดคล้องของแบบสอบถาม (IOC) มีค่าอยู่ระหว่าง 0.67 – 1.00
	4. นำแบบสัมภาษณ์แนวทางการพัฒนาการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็กมาปรับปรุงแก้ไขตามข้อเสนอแนะ
	การเก็บรวบรวมข้อมูล
	1. ดำเนินการสัมภาษณ์เชิงลึกแบบเผชิญหน้า (Face-to-Face) หรือผ่านระบบออนไลน์ตามความเหมาะสม
	2. ขออนุญาตบันทึกเสียง และจดบันทึกคำตอบจากผู้ให้ข้อมูล
	3. ถอดความ (Transcription) ข้อมูลจากการสัมภาษณ์เพื่อนำไปวิเคราะห์
	การวิเคราะห์ข้อมูล
	ใช้การวิเคราะห์ข้อมูลเชิงคุณภาพ (Qualitative Content Analysis) โดยมีขั้นตอนดังนี้:
	1. อ่านข้อมูลที่ถอดความจากการสัมภาษณ์ซ้ำหลายรอบเพื่อทำความเข้าใจ
	2. เข้ารหัสข้อมูล (Coding) ตามประเด็นหรือหัวข้อที่เกิดซ้ำ
	3. จัดกลุ่มข้อมูลเป็นหมวดหมู่ (Thematic Grouping)
	4. สังเคราะห์แนวทางการพัฒนา โดยใช้ข้อมูลเชิงเนื้อหาและแนวคิดจากผู้ให้สัมภาษณ์
	5. ตรวจสอบความถูกต้องของการวิเคราะห์โดยการใช้ การตรวจสอบแบบสามเส้า (Triangulation) และการยืนยันข้อมูลกับผู้ให้สัมภาษณ์ (Member Check)

ผลการวิจัย 
1. ผลการศึกษาสภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก
ผลการศึกษาสภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก แสดงดังตารางที่ 1-2 
[bookmark: _Hlk204630519]ตารางที่ 1 แสดงจำนวนและร้อยละของผู้ตอบแบบประเมินสภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก
(n=449)
	รายการประเมิน
	ความถี่ (คน)
	ร้อยละ

	1. สังกัดสำนักงานเขตพื้นที่การศึกษาประถมศึกษา กำแพงเพชร

	[bookmark: _Hlk199757555]   เขต 1	
	364
	81.1

	[bookmark: _Hlk199757600]   เขต 2
	85
	18.9

	2. ตำแหน่งปัจจุบันของผู้ตอบแบบสอบถาม

	   ผู้บริหารสถานศึกษา
	77
	17.1

	   ครูระดับชั้นประถมศึกษา
	305
	67.9

	   ครูระดับชั้นอนุบาล
	67
	14.9

	3. ประสบการณ์การสอน

	   ต่ำกว่า 5 ปี
	173
	38.5

	   5-10 ปี
	93
	20.7

	   มากกว่า 10 ปี
	183
	40.8


	
จากตารางที่ 1 พบว่า ผู้ตอบแบบประเมินแยกตามสังกัดสำนักงานเขตพื้นที่การศึกษาประถมศึกษา กำแพงเพชร พบว่า เขต 1 จำนวน 364 คน คิดเป็นร้อยละ 81.1 เขต 2 จำนวน 85 คน คิดเป็นร้อยละ 18.9
ผู้ตอบแบบประเมินแยกตามตำแหน่งปัจจุบันของผู้ตอบแบบสอบถาม พบว่า ผู้บริหารสถานศึกษา จำนวน 77 คน คิดเป็นร้อยละ 17.1 ครูระดับชั้นประถมศึกษา จำนวน 305 คน คิดเป็นร้อยละ 67.9 ครูระดับชั้นอนุบาล จำนวน 67 คน คิดเป็นร้อยละ 14.9
ผู้ตอบแบบประเมินแยกตามประสบการณ์การสอน พบว่า ต่ำกว่า 5 ปี จำนวน 173 คน คิดเป็นร้อยละ 38.5 อยู่ระหว่าง 5-10 ปี จำนวน 93 คน คิดเป็นร้อยละ 20.7 มากกว่า 10 ปี จำนวน 183 คน คิดเป็นร้อยละ 40.8

[bookmark: _Hlk204630564][bookmark: _Hlk199758107]ตารางที่ 2 ผลการศึกษาสภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก
(n=449)
	รายการประเมิน
	
	S.D.
	แปลความหมาย

	[bookmark: _Hlk189336897]ด้านที่ 1 ทรัพยากรการเรียนรู้ในโรงเรียน
	3.92
	0.84
	มาก

	[bookmark: _Hlk199759486][bookmark: _Hlk189338784]ด้านที่ 2  งบประมาณที่ส่งผลกระทบต่อการจัดหาทรัพยากรการเรียนรู้
	3.75
	0.89
	มาก

	[bookmark: _Hlk199759540]ด้านที่ 3 การร่วมมือกับชุมชนหรือหน่วยงานภายนอกในการจัดหาทรัพยากรการเรียนรู้
	3.77
	0.87
	มาก

	[bookmark: _Hlk199759582]ด้านที่ 4  การจัดสรรทรัพยากรการเรียนรู้ให้กับนักเรียนทุกคนอย่างเท่าเทียมกัน
	4.17
	0.78
	มาก

	ผลการประเมินรวม
	3.90
	0.86
	มาก



[bookmark: _Hlk200992712][bookmark: _Hlk200994057]จากตารางที่ 2 ผลการศึกษาสภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก ภาพรวมอยู่ในระดับมาก (= 3.90, S.D. =0.86) เมื่อพิจารณารายด้าน พบว่า ด้านที่มีค่าเฉลี่ยรายสูงสุด คือ ด้านที่ 4 การจัดสรรทรัพยากรการเรียนรู้ให้กับนักเรียนทุกคนอย่างเท่าเทียมกัน อยู่ในระดับมาก (= 4.17, S.D. = 0.78) รองลงมาคือ ด้านที่ 1 ทรัพยากรการเรียนรู้ในโรงเรียน อยู่ในระดับมาก (= 3.92, S.D. = 0.84) ด้านที่ 3 การร่วมมือกับชุมชนหรือหน่วยงานภายนอกในการจัดหาทรัพยากรการเรียนรู้ อยู่ในระดับมาก (= 3.77, S.D. = 0.87) และด้านที่ 2 งบประมาณที่ส่งผลกระทบต่อการจัดหาทรัพยากรการเรียนรู้ อยู่ในระดับมาก (= 3.75, S.D. = 0.89) ตามลำดับ

2. ผลการเสนอแนวทางการพัฒนาการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก
[bookmark: _Hlk206965126]ผลการศึกษาได้เสนอแนวทางการพัฒนาการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก โดยการสัมภาษณ์กลุ่มเป้าหมาย ผู้วิจัยนำเสนอข้อมูลและสรุปดังนี้
ด้านที่ 1 ทรัพยากรการเรียนรู้ในโรงเรียน
ผู้อำนวยการ: ส่งเสริมให้ครูเป็นผู้ออกแบบและสร้างสรรค์สื่อการเรียนรู้ที่เหมาะสมกับบริบทของผู้เรียน และใช้วัสดุที่หาได้ง่ายหรือเหลือใช้ในท้องถิ่น พัฒนาแหล่งเรียนรู้ที่หลากหลายภายในโรงเรียนทั้งในห้องเรียน และบริบทโดยรอบ ใช้ “สิ่งที่มีอยู่” อย่างเต็มศักยภาพ ได้แก่ การนำภูมิปัญญาท้องถิ่น แหล่งเรียนรู้ในชุมชน และทรัพยากรธรรมชาติ ซึ่งสามารถนำมาประยุกต์เป็นแหล่งเรียนรู้ที่มีชีวิตและเข้าถึงง่าย พร้อมทั้งบูรณาการการเรียนรู้กับทักษะชีวิตและอาชีพ บูรณาการเทคโนโลยีเพื่อเพิ่มทางเลือกในการเรียนรู้ แม้ทรัพยากรด้านอุปกรณ์จะจำกัด 
ศึกษานิเทศก์: สำรวจและประเมินทรัพยากรที่มีอยู่เดิม จัดทำแผนพัฒนาทรัพยากรการเรียนรู้แบบบูรณาการที่สอดคล้องกับหลักสูตรและความต้องการของผู้เรียน โดยเน้นทรัพยากรที่สามารถใช้ได้หลากหลายวิชาและหลายระดับชั้น พัฒนาห้องสมุดให้เป็นแหล่งเรียนรู้ที่ทันสมัย เน้นสื่อดิจิทัลและหนังสืออิเล็กทรอนิกส์ และนำเทคโนโลยีดิจิทัลมาใช้ให้เกิดประโยชน์สูงสุด
อาจารย์: พัฒนาครู พัฒนาทรัพยากรแหล่งเรียนรู้ พัฒนาทรัพยากรการเรียนรู้เชิงนวัตกรรมเพื่อนำไปใช้กับผู้เรียนและเกิดประโยชน์
ด้านที่ 2 งบประมาณที่ส่งผลกระทบต่อการจัดหาทรัพยากรการเรียนรู้ 
ผู้อำนวยการ: สำรวจความต้องการหรือประเมินตนเองก่อน พิจารณาจากจุดแข็งจุดอ่อน และงบประมาณที่มีอยู่ เน้นการใช้งบประมาณอย่างประหยัดและให้เกิดประโยชน์สูงสุด ใช้ทรัพยากรอย่างคุ้มค่าและยั่งยืน มีการสรรหาทุนสนับสนุนควรขยายออกไปนอกเหนือจากงบประมาณที่ได้รับจากภาครัฐ เช่น การขอรับการสนับสนุนจากผู้ใหญ่ใจดี องค์กรปกครองส่วนท้องถิ่น ชุมชน องค์กรเอกชน หรือกองทุนเพื่อการศึกษา พร้อมทั้งส่งเสริมการมีส่วนร่วมจากผู้ปกครองและประชาชนในพื้นที่ ด้านการบริหารควรยึดหลักโปร่งใส ยืดหยุ่น มีประสิทธิภาพ ตรวจสอบได้ และมีระบบติดตามประเมินผล
ศึกษานิเทศก์: จัดทำแผนงบประมาณระยะยาว 3-5 ปี โดยจัดลำดับความสำคัญของทรัพยากรการเรียนรู้ตามความจำเป็นและประโยชน์ที่นักเรียนจะได้รับ แสวงหาแหล่งทุนเพิ่มเติมนอกเหนือจากงบประมาณของรัฐ ร่วมมือกับโรงเรียนขนาดเล็กอื่นๆ ในพื้นที่ใกล้เคียงในการจัดซื้อทรัพยากรที่สามารถใช้ร่วมกันได้ เพื่อลดต้นทุนต่อหน่วย พัฒนาระบบการระดมทุนผ่านกิจกรรมต่างๆ ใช้ประโยชน์จากโครงการสนับสนุนจากหน่วยงานภาครัฐ ให้ความสำคัญกับการบำรุงรักษาทรัพยากรที่มีอยู่เดิม เพื่อยืดอายุการใช้งานและลดค่าใช้จ่ายในการจัดซื้อใหม่ จัดทำระบบติดตามและประเมินประสิทธิภาพการใช้งบประมาณ
อาจารย์:  จัดทำแผนกลยุทธ์เพื่อนกำหนดทิศทาง วางแผนการใช้งบประมาณที่ได้จากการสรรหาอย่างเป็นระบบ สรรหางบประมาณจากแหล่งงบประมาณที่หลากหลายทั้งจากภาครัฐและเอกชน สร้างภาคีเครือข่ายของชุมชน เพื่อช่วยสนับสนุนโรงเรียน
ด้านที่ 3 การร่วมมือกับชุมชนหรือหน่วยงานภายนอกในการจัดหาทรัพยากรการเรียนรู้ 
[bookmark: _Hlk207918518]ผู้อำนวยการ: 1) การสรรหาและบริหารงบประมาณในส่วนของหน่วยงานภายนอก 2) สร้างเครือข่าย ความร่วมมือกับชุมชนหรือหน่วยงานภายนอก โดยการติดต่อประสานงานและจัดทำข้อตกลงความร่วมมือ (MOU) เพื่อกำหนดบทบาทและหน้าที่ของแต่ละฝ่ายให้ชัดเจน 3) ประชาสัมพันธ์และสื่อสารเป้าหมายของโรงเรียนอย่างชัดเจนเพื่อให้เข้าใจถึงเป้าหมายและความต้องการของโรงเรียน 4) สร้างความรู้สึก “เป็นเจ้าของร่วมกัน” กับชุมชนโรงเรียนควรเปิดพื้นที่ให้ชุมชนเข้ามามีบทบาท เช่น เป็นคณะกรรมการสถานศึกษา วิทยากร จิตอาสา หรือผู้ร่วมพัฒนาในโรงเรียน 5) สถานศึกษาต้องออกแบบกิจกรรมการเรียนรู้ที่บูรณาการทรัพยากรจากแหล่งชุมชนหรือหน่วยงานภายนอกเข้ากับกิจกรรมการเรียนรู้ในห้องเรียน 5) ด้านการบริหารควรยึดหลักโปร่งใส ตรวจสอบได้ และมีระบบติดตามประเมินผล เพื่อให้การใช้จ่ายงบประมาณเป็นไปอย่างมีประสิทธิภาพ 
ศึกษานิเทศก์:  1) สร้างเครือข่ายความร่วมมือกับชุมชน ผู้ปกครอง และศิษย์เก่า โดยจัดตั้งคณะกรรมการพัฒนาทรัพยากรการเรียนรู้ 2) ประสานความร่วมมือกับสถาบันการศึกษาขนาดใหญ่ในพื้นที่เพื่อขอใช้ทรัพยากรการเรียนรู้ร่วมกันหรือขอรับการสนับสนุน 3) สร้างความร่วมมือกับองค์กรภาคธุรกิจในพื้นที่ โดยเสนอโครงการที่น่าสนใจและระบุประโยชน์ที่องค์กรจะได้รับจากการสนับสนุน เช่น การประชาสัมพันธ์ หรือการพัฒนาบุคลากรในอนาคต 4) ขอความร่วมมือจากปราชญ์ชาวบ้านและผู้เชี่ยวชาญในชุมชนมาเป็นวิทยากรหรือที่ปรึกษา เพื่อถ่ายทอดความรู้ภูมิปัญญาท้องถิ่น 5) ใช้ประโยชน์จากแหล่งเรียนรู้ในชุมชนโดยบูรณาการเข้ากับหลักสูตรการเรียนการสอน 6) จัดทำ MOU กับหน่วยงานทั้งภาครัฐและเอกชน เพื่อให้มีความร่วมมืออย่างเป็นทางการและต่อเนื่อง 7) พัฒนาระบบอาสาสมัครเพื่อการศึกษา โดยเชิญชวนผู้เชี่ยวชาญที่เกษียณอายุหรือผู้ปกครองมาช่วยสอนหรือถ่ายทอดความรู้
อาจารย์: 1) สรรหาทรัพยากรการเรียนรู้จากชุมชนหรือหน่วยงานภายนอก 2) สร้างความสัมพันธ์กับชุมชนหรือหน่วยงานภาจนอกทั้งภาครัฐและเอกชน มีการนำนโยบาย แผน โครงการ หรือกิจกรรมที่มีไปปรึกษาหารือ ขอข้อเสนอแนะต่างๆ เพื่อให้ทุกภาคส่วนได้มีส่วนร่วมกับกิจกรรมทางโรงเรียน 3) มีการประชาสัมพันธ์ว่าหน่วยงานทางภาครัฐและเอกชนได้เข้ามามีส่วนร่วมเพื่อให้ทางหน่วงยงานเกิดความภาคภูมิใจที่ได้ช่วยเหลือทางโรงเรียน
[bookmark: _Hlk200994488]ด้านที่ 4 การจัดสรรทรัพยากรการเรียนรู้ให้กับนักเรียนทุกคนอย่างเท่าเทียมกัน 
ผู้อำนวยการ: ควรยึดหลัก “ความเสมอภาค” (Equity) มากกว่าแค่ “ความเท่ากัน” (Equality) ใช้แนวทางการจัดสรรที่โปร่งใส คำนึงถึงความหลากหลายของนักเรียน และสอดคล้องกับความต้องการของพวกเขา แนวทางสำคัญคือ 1) การประเมินและระบุความต้องการของนักเรียนเป็นรายบุคคล 2) การจัดสรรทรัพยากรควรคำนึงถึงลักษณะและความต้องการที่แตกต่างกัน 3) การใช้ทรัพยากรที่มีอยู่อย่างคุ้มค่าและหมุนเวียนได้ 4) ใช้เทคโนโลยีเพื่อเสริมความเท่าเทียม 5) ปรับรูปแบบการจัดการเรียนรู้ให้ยืดหยุ่น 6) การส่งเสริมการเรียนรู้จากชุมชนและแหล่งทรัพยากรท้องถิ่น 7) สนับสนุนเพิ่มเติมสำหรับผู้เรียนที่ขาดโอกาสโรงเรียนควรมีมาตรการช่วยเหลือนักเรียนที่ขาดแคลน 8) โรงเรียนมีการจัดตั้งระบบการติดตามและประเมินผลที่สามารถตรวจสอบได้ 9) ส่งเสริมความเข้าใจเรื่อง “ความเท่าเทียม” กับบุคลากรและผู้ปกครองเพื่อให้เกิดการยอมรับและร่วมมือในการจัดสรรทรัพยากรอย่างเป็นธรรม คือการมองนักเรียนเป็นรายบุคคล แล้วจัดการให้ทุกคนมีโอกาสเข้าถึงการเรียนรู้อย่างเต็มศักยภาพ ซึ่งจะเป็นรากฐานสำคัญของความเสมอภาคทางการศึกษาอย่างแท้จริง
ศึกษานิเทศก์: 1. ดำเนินการวิเคราะห์และประเมินความต้องการของนักเรียนแต่ละคน โดยเฉพาะนักเรียนที่มีความต้องการพิเศษหรือมาจากครอบครัวที่มีฐานะยากจน  2. จัดทำแผนการแบ่งปันทรัพยากรอย่างเป็นระบบ 3. นำระบบเทคโนโลยีมาช่วยในการเข้าถึงทรัพยากร 4. พัฒนาระบบการยืมอุปกรณ์การเรียนรู้กลับบ้าน 5. จัดสรรเวลาพิเศษสำหรับนักเรียนที่ต้องการความช่วยเหลือเพิ่มเติมในการใช้ทรัพยากรการเรียนรู้ 6. จัดกิจกรรมเพื่อนช่วยเพื่อน 7. พัฒนาระบบติดตามและประเมินผลการใช้ทรัพยากรการเรียนรู้ของนักเรียนแต่ละคน เพื่อให้แน่ใจว่าทุกคนได้รับประโยชน์อย่างเท่าเทียม 8. จัดระบบให้ความช่วยเหลือพิเศษสำหรับนักเรียนที่มีความเสี่ยงต่อการเข้าไม่ถึงทรัพยากร เช่น นักเรียนจากครอบครัวยากจน นักเรียนที่มีความต้องการพิเศษ หรือนักเรียนที่อยู่ห่างไกล
อาจารย์: 1) สำรวจการเข้าถึงแหล่งเรียนรู้ของผู้เรียน 2) ส่งเสริมการจัดกระบวนการเรียนรู้ที่หลากหลายเพื่อตอบสนองความต้องการของผู้เรียนที่ต่างกัน 3) ใช้ทรัพยากรการเรียนรู้ในรูปแบบนวัตกรรมทั้งในการส่งเสริม พัฒนาศักยภาพ และแก้ปัญหาผู้เรียน 4) มีการตรวจสอบว่าในแต่ละโครงการกิจกรรมเข้าถึงเด็กทุกคนไหม ให้เด็กทุกคนได้มีโอกาสได้ใช้ทั้งอุปกรณ์ และแหล่งเรียนรู้
	ผู้วิจัยได้สังเคราะห์และเสนอแนวทางในการพัฒนาแหล่งทรัพยากรการเรียนรู้ในโรงเรียนขนาดเล็กใน ซึ่งมีแนวทางสำคัญได้ 4 ประการดังนี้
	1. การใช้และพัฒนาแหล่งทรัพยากรภายในอย่างเต็มศักยภาพ
[bookmark: _Hlk200993825]มีการประยุกต์ใช้ภูมิปัญญาท้องถิ่น แหล่งเรียนรู้ในชุมชน และใช้ประโยชน์จากพื้นที่ภายในโรงเรียน รวมทั้งมีการพัฒนาและใช้ประโยชน์จากเทคโนโลยีดิจิทัลซึ่งเป็นสิ่งจำเป็นและมีศักยภาพในการขยายโอกาสการเรียนรู้เป็นการเพิ่มทางเลือกและประสิทธิภาพในการเรียนรู้
2. การบริหารจัดการงบประมาณอย่างมียุทธศาสตร์และมีส่วนร่วม
มีการวางแผนและการจัดลำดับความสำคัญ วิเคราะห์ความจำเป็นและผลกระทบของทรัพยากรต่อการพัฒนาคุณภาพผู้เรียน และมีสรรหางบประมาณและทรัพยากรอย่างหลากหลาย นอกเหนือจากงบประมาณภาครัฐ โดยการขอรับการสนับสนุนจากชุมชนและภาคีเครือข่าย หน่วยงานภาครัฐนอกสังกัด ภาคเอกชน การระดมทุนผ่านกิจกรรมและกองทุนภายในโรงเรียน รวมไปถึงการติดตามและประเมินผล ซึ่งเป็นกระบวนการสำคัญที่ช่วยให้การบริหารจัดการงบประมาณและทรัพยากรมีประสิทธิภาพและสามารถปรับปรุงได้ต่อเนื่อง 
[bookmark: _Hlk200994330]3. การสร้างเครือข่ายความร่วมมือเพื่อเสริมทรัพยากรอย่างยั่งยืน
สร้างเครือข่ายและความร่วมมือที่เป็นระบบ เพื่อให้ความร่วมมือเป็นไปอย่างยั่งยืนและมีประสิทธิภาพ มีการจัดข้อตกลงความร่วมมือ (MOU) การแต่งตั้งคณะทำงานร่วม และการวางแผนโครงการร่วมกันช่วยให้ความร่วมมือเป็นระบบและต่อเนื่อง 
4. การจัดสรรทรัพยากรเพื่อความเท่าเทียมอย่างแท้จริง
ประเมินและทำความเข้าใจความต้องการของผู้เรียนรายบุคคล สำรวจและวิเคราะห์ข้อมูลรอบด้าน จัดกลุ่มและจัดลำดับความจำเป็นจัดลำดับความสำคัญของทรัพยากรที่ต้องจัดสรรให้กับกลุ่มที่ขาดแคลนก่อนแล้วจึงกระจายไปยังกลุ่มอื่นๆ มีการจัดสรรทรัพยากรที่หลากหลายและยืดหยุ่น เพื่อตอบโจทย์ความแตกต่างของผู้เรียน มีการจัดสรรตามความจำเป็น ไม่ใช่จำนวน และสร้างระบบการหมุนเวียนและการเข้าถึง รวมไปถึงการสร้างจิตสำนึกเรื่องความเท่าเทียม และความเสมอภาคเพื่อให้เกิดการยอมรับและร่วมมือในการจัดสรรทรัพยากรอย่างเป็นธรรม และส่งเสริมความเข้าใจในความแตกต่างของผู้เรียน

อภิปรายผล
จากผลการวิจัยแนวทางการพัฒนาแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก ผู้วิจัยนำเสนอตามวัตถุประสงค์การวิจัย ดังนี้
1. สภาพการบริหารจัดการแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็กจำแนกเป็นประเด็นในแต่ละด้าน ดังนี้
[bookmark: _Hlk208172407]1. ด้านทรัพยากรการเรียนรู้ในโรงเรียนโดยรวมอยู่ในระดับมาก (= 3.92, S.D. = 0.84) และมีแนวทางการพัฒนา ประกอบด้วย 5 ด้าน ได้แก่ 1. การใช้ทรัพยากรที่มีอยู่ให้เกิดประโยชน์สูงสุดและเชื่อมโยงกับบริบทท้องถิ่น 2. การพัฒนาและใช้ประโยชน์จากเทคโนโลยีดิจิทัล 3. การพัฒนาบุคลากร (ครู) 4. การสร้างเครือข่ายความร่วมมือกับภายนอก และส่งเสริมการมีส่วนร่วม 5. การบริหารจัดการอย่างเป็นระบบและยั่งยืน เนื่องจากผลจากกการศึกษาพบว่า จุดแข็งด้านทรัพยากรการเรียนรู้ ได้แก่ มีอุปกรณ์การเรียนให้กับนักเรียนทุกคน มีจำนวนหนังสือเรียนเพียงพอและสามารถเข้าถึงหนังสือเรียนและสื่อการสอนได้อย่างสะดวก รวมทั้งมีการฝึกอบรมครูให้มีความรู้ในการใช้ทรัพยากรการเรียนรู้ใหม่ๆอย่างต่อเนื่อง ส่วนจุดอ่อน ได้แก่ มีสื่อดิจิทัล การใช้เทคโนโลยี และการใช้สื่อออนไลน์อยู่ในระดับปานกลาง สะท้อนให้เห็นถึงความสำคัญของการใช้ทรัพยากรที่มีอยู่ให้เกิดประโยชน์สูงสุด โดยเฉพาะการเชื่อมโยงกับบริบทท้องถิ่น และเพิ่มการเข้าถึงสื่อดิจิทัลและพัฒนาทักษะดิจิทัลของบุคลากร รวมทั้งสร้างเครือข่ายและบริหารจัดการให้ยั่งยืนยิ่งขึ้น สอดคล้องกับ สุนีย์ แสงสุวรรณ (2563) ที่ชี้ให้เห็นถึงผลของการใช้แหล่งเรียนรู้ในชุมชนที่ช่วยส่งเสริมการเรียนรู้อย่างมีความหมาย การใช้เทคโนโลยีดิจิทัลเป็นอีกหนึ่งแนวทางที่สำคัญโดยการเข้าถึงเทคโนโลยีพื้นฐานและการพัฒนาทักษะของครูจะช่วยเพิ่มศักยภาพในการจัดการเรียนรู้ โดยเฉพาะในยุคการศึกษาฐานสมรรถนะ นอกจากนี้ การสร้างเครือข่ายความร่วมมือกับองค์กรภายนอก เช่น อปท. หรือชุมชนท้องถิ่น เป็นปัจจัยที่ช่วยเสริมทรัพยากรให้โรงเรียนขนาดเล็กที่มีข้อจำกัดด้านงบประมาณได้อย่างยั่งยืน 
[bookmark: _Hlk201490848][bookmark: _Hlk208172444]2. ด้านงบประมาณที่ส่งผลกระทบต่อการจัดหาทรัพยากรการเรียนรู้ อยู่ในระดับมาก (= 3.75, S.D. = 0.89) และมีแนวทางการพัฒนา ประกอบด้วย 4 ด้าน ได้แก่ 1. การวางแผนและการจัดลำดับความสำคัญ 2. การสรรหางบประมาณและทรัพยากรอย่างหลากหลาย 3. การบริหารงบประมาณอย่างมีประสิทธิภาพ 4. การติดตามและประเมินผล เนื่องจากผลจากการศึกษาพบว่า จุดแข็งด้านงบประมาณ ได้แก่ การตรวจสอบและประเมินการใช้จ่ายงบประมาณ การจัดทำแผนการใช้จ่ายงบประมาณ  การจัดลำดับความสำคัญในการจัดซื้อทรัพยากรการเรียนรู้ และการจัดการทรัพยากรการเรียนรู้ที่มีอยู่ให้ใช้งานได้อย่างมีประสิทธิภาพแม้งบประมาณจะจำกัด จุดอ่อนด้านงบประมาณ ได้แก่ งบประมาณในการจัดหาทรัพยากรการเรียนรู้ที่จำเป็น การจัดหาทรัพยากรการเรียนรู้ที่ทันสมัยและมีคุณภาพ และการจัดสรรงบประมาณเพื่อซ่อมแซมหรือบำรุงรักษาทรัพยากรการเรียนรู้ให้ใช้งานได้ต่อเนื่อง อยู่ในระดับปานกลาง สะท้อนให้เห็นถึงความสำคัญของการบริหารจัดการงบประมาณอย่างมีประสิทธิภาพ ซึ่งงบประมาณเป็นปัจจัยที่มีผลกระทบต่อการจัดหาและพัฒนาแหล่งทรัพยากรการเรียนรู้ของโรงเรียนขนาดเล็กอย่างมีนัยสำคัญ โดยเฉพาะอย่างยิ่งในบริบทของโรงเรียนที่มีทรัพยากรจำกัด การวางแผนใช้งบประมาณอย่างรอบคอบและการจัดลำดับความสำคัญตามความจำเป็นที่แท้จริงจึงเป็นสิ่งจำเป็น สอดคล้องกับงานวิจัยของ นิภาพร วุฒิชัย (2563) สนับสนุนว่า โรงเรียนที่มีเครือข่ายภายนอกเข้มแข็งสามารถขยายโอกาสในการพัฒนาสื่อการเรียนรู้และกิจกรรมทางการศึกษาได้ดีกว่าโรงเรียนที่พึ่งพาเฉพาะงบประมาณจากรัฐเพียงอย่างเดียว สำหรับการบริหารงบประมาณ การดำเนินการอย่างมีประสิทธิภาพ โปร่งใส และตรวจสอบได้เป็นองค์ประกอบที่ทำให้การใช้งบประมาณเกิดความคุ้มค่าและได้รับความไว้วางใจจากผู้มีส่วนเกี่ยวข้อง 
[bookmark: _Hlk202038992][bookmark: _Hlk202039162][bookmark: _Hlk208172465][bookmark: _Hlk208172472]3. ด้านการร่วมมือกับชุมชนหรือหน่วยงานภายนอกในการจัดหาทรัพยากรการเรียนรู้ อยู่ในระดับมาก (= 3.77, S.D. = 0.87) และมีแนวทางการพัฒนา ประกอบด้วย 4 ด้าน ได้แก่ 1. การสร้างและรักษาความสัมพันธ์ที่แข็งแกร่งกับชุมชนและภาคีเครือข่าย 2. การสื่อสารอย่างมีประสิทธิภาพและความโปร่งใส 3. การบริหารจัดการงบประมาณและทรัพยากรที่ได้มาอย่างคุ้มค่าและโปร่งใส 4. การจัดทำข้อตกลงและระบบการทำงานที่เป็นทางการ เนื่องจากผลจากการศึกษาพบว่า จุดแข็งด้านการร่วมมือกับชุมชนหรือหน่วยงานภายนอก ได้แก่ มีการร่วมมือกับชุมชนในการจัดหาทรัพยากรการเรียนรู้ มีการจัดกิจกรรมร่วมกับชุมชนหรือหน่วยงานภายนอกที่สนับสนุนการเรียนรู้ของนักเรียน และได้รับการสนับสนุนทรัพยากรการเรียนรู้จากองค์กรภาครัฐหรือเอกชน จุดอ่อน ได้แก่ การร่วมมือกับมหาวิทยาลัยหรือสถาบันการศึกษาอื่นๆ ในการจัดหาทรัพยากรการเรียนรู้ อยู่ในระดับปานกลาง สะท้อนให้เห็นถึงความสำคัญของการร่วมมือกับชุมชนและหน่วยงานภายนอกถือเป็นยุทธศาสตร์สำคัญในการจัดหาทรัพยากรการเรียนรู้สำหรับโรงเรียนขนาดเล็ก ซึ่งมักประสบปัญหาด้านงบประมาณและข้อจำกัดทางกายภาพ ผลการวิจัยชี้ให้เห็นว่าการสร้างและรักษาความสัมพันธ์ที่แข็งแกร่งกับชุมชนและภาคีเครือข่ายเป็นพื้นฐานของความร่วมมือที่ยั่งยืน การสร้างเครือข่ายที่มีระบบและการเข้าถึงชุมชนอย่างจริงใจ ช่วยให้เกิดความรู้สึกเป็นเจ้าของร่วม และทำให้ทุกภาคส่วนตระหนักว่าการศึกษาคือการลงทุนเพื่อพัฒนาคนในพื้นที่ สอดคล้องกับงานวิจัยของ สุธรรม ธรรมทัศนานนท์ (2562) ได้ศึกษากลยุทธ์การบริหารเครือข่ายความร่วมมือเพื่อการพัฒนาโรงเรียนขนาดเล็กสังกัดสำนักงานคณะกรรมการการศึกษาขั้นพื้นฐาน พบว่าองค์ประกอบการบริหารเครือข่ายความร่วมมือเพื่อการพัฒนาโรงเรียนขนาดเล็ก มี 5 องค์ประกอบ ได้แก่ 1) การกำหนดสมาชิกเครือข่าย 2) การมีส่วนร่วมในการดำเนินงานเครือข่าย 3) การสื่อสารและปฏิสัมพันธ์กัน 4) ภาวะผู้นำของผู้ประสานงานเครือข่าย 5) การประเมินผลและการปรับปรุงงาน ผลการประเมินความเหมาะสมอยู่ในระดับมาก ( = 3.75) และสอดคล้องกับ ภัทรวดี มีสมบัติ (2564) พบว่า การประชาสัมพันธ์อย่างต่อเนื่องและเป็นระบบทำให้เกิดความเข้าใจที่ดีระหว่างโรงเรียนกับชุมชน และสร้างแรงจูงใจให้เกิดการมีส่วนร่วมมากขึ้น นอกจากนี้ ผลการวิจัยยังเน้นย้ำถึงความสำคัญของการบริหารจัดการทรัพยากรที่ได้รับมาอย่างคุ้มค่า มีประสิทธิภาพ และตรวจสอบได้ ซึ่งเป็นองค์ประกอบที่สร้างความเชื่อมั่นในระยะยาว 
[bookmark: _Hlk208172488][bookmark: _Hlk208172496][bookmark: _Hlk208172510]4. ด้านการจัดสรรทรัพยากรการเรียนรู้ให้กับนักเรียนทุกคนอย่างเท่าเทียมกัน อยู่ในระดับมาก (= 4.17, S.D. = 0.78) และมีแนวทางการพัฒนา ประกอบด้วย 4 ด้าน 1. การประเมินและทำความเข้าใจความต้องการของผู้เรียนรายบุคคล 2. การจัดสรรทรัพยากรที่หลากหลายและยืดหยุ่น 3. การติดตาม ประเมินผล และปรับปรุงอย่างต่อเนื่อง 4. สร้างจิตสำนึกเรื่องความเท่าเทียม และความเสมอภาค จุดแข็งด้านการจัดสรรทรัพยากรการเรียนรู้ ได้แก่ การแจกจ่ายทรัพยากรการเรียนรู้มีความโปร่งใสและยุติธรรม มีการจัดสรรทรัพยากรการเรียนรู้ให้กับนักเรียนทุกคนอย่างเท่าเทียมกันและมีความยุติธรรมและเท่าเทียมกับนักเรียนทุกกลุ่ม จุดอ่อน ได้แก่ นโยบายหรือแนวทางในการจัดสรรทรัพยากรการเรียนรู้ให้กับนักเรียนที่มีความต้องการพิเศษ และทรัพยากรการเรียนรู้สำหรับนักเรียนทุกคนอยู่ในระดับต่ำ การจัดสรรทรัพยากรการเรียนรู้อย่างเท่าเทียมสำหรับนักเรียนทุกคนในโรงเรียนขนาดเล็ก เป็นหนึ่งในหัวใจสำคัญของการพัฒนาคุณภาพผู้เรียนอย่างครอบคลุมและยั่งยืน ผลการวิจัยชี้ให้เห็นว่า การเริ่มต้นจากการประเมินและทำความเข้าใจความต้องการรายบุคคล เป็นขั้นตอนพื้นฐานที่ช่วยให้ทรัพยากรถูกจัดสรรอย่างตรงจุด การสำรวจข้อมูลเชิงลึก เช่น ความพร้อมทางเศรษฐกิจ ความต้องการพิเศษ หรือพื้นฐานด้านการเรียนรู้ ช่วยให้ครูสามารถวางแผนการจัดสรรทรัพยากรได้อย่างมีประสิทธิภาพ สอดคล้องกับงานวิจัยของ จิราพร อินทร์จันทร์ (2561) พบว่า โรงเรียนที่ใช้ข้อมูลพื้นฐานนักเรียนในการตัดสินใจสนับสนุนด้านสื่อการเรียนรู้ มีแนวโน้มพัฒนาการของผู้เรียนดีขึ้น นอกจากนี้ การจัดสรรทรัพยากรอย่างหลากหลายและยืดหยุ่น ถือเป็นแนวทางที่ตอบสนองต่อความแตกต่างระหว่างผู้เรียน ทั้งในด้านความสามารถ ความสนใจ และข้อจำกัดส่วนบุคคล ซึ่งอาจรวมถึงสื่อดิจิทัล สื่อสำหรับผู้เรียนที่มีความต้องการพิเศษ หรือการจัดหาอุปกรณ์กลาง เช่น แท็บเล็ตและอินเทอร์เน็ตในระบบหมุนเวียน และสอดคล้องกับ ปฐมพร บุญมาก (2565) ที่เสนอว่าการจัดสรรทรัพยากรตามลักษณะเฉพาะของนักเรียน ช่วยลดความเหลื่อมล้ำและเพิ่มโอกาสในการเข้าถึงการเรียนรู้ระบบ ติดตาม ประเมินผล และปรับปรุงอย่างต่อเนื่อง ก็มีบทบาทสำคัญในการสร้างความเท่าเทียมอย่างแท้จริง เพราะช่วยให้โรงเรียนสามารถวิเคราะห์ได้ว่าทรัพยากรที่มอบให้มีผลต่อการเรียนรู้หรือไม่ และสามารถปรับเปลี่ยนแนวทางให้เหมาะสมยิ่งขึ้น นอกจากนี้สอดคล้องกับ ศุภกาญจน์ วรนาวิน (2564) สนับสนุนว่า โรงเรียนที่ส่งเสริมความเข้าใจเรื่องความแตกต่างของนักเรียน มีแนวโน้มจัดการเรียนรู้แบบเฉพาะบุคคลได้ดีขึ้น และลดช่องว่างด้านผลสัมฤทธิ์ระหว่างกลุ่มนักเรียนได้ชัดเจน
2. แนวทางในการพัฒนาแหล่งทรัพยากรการเรียนรู้ในโรงเรียนขนาดเล็กในภาพรวมควรมีลักษณะเป็น “ระบบบูรณาการ” ที่ครอบคลุมทั้งด้านทรัพยากรภายในและภายนอก โดยเน้นแนวทางที่สามารถปรับใช้ได้จริง สอดคล้องกับบริบทท้องถิ่น และนำไปสู่การยกระดับคุณภาพของผู้เรียนในทุกมิติ ซึ่งสามารถสังเคราะห์เป็นแนวทางสำคัญได้ 4 ประการดังนี้
1. การใช้และพัฒนาแหล่งทรัพยากรภายในอย่างเต็มศักยภาพ
[bookmark: _Hlk205537457][bookmark: _Hlk205537446][bookmark: _Hlk208172530]โรงเรียนควรปรับเปลี่ยนวิธีคิดจากการ “รอรับงบประมาณ” ไปสู่การ “ใช้สิ่งที่มีให้เกิดประโยชน์สูงสุด” ผ่านการประยุกต์ใช้ภูมิปัญญาท้องถิ่น แหล่งเรียนรู้ในชุมชน และพื้นที่ภายในโรงเรียนให้กลายเป็นแหล่งเรียนรู้ที่มีชีวิต เช่น การจัดทำแปลงเกษตร การเรียนรู้จากวิถีชุมชน หรือการเรียนรู้จากผู้รู้ท้องถิ่น งานวิจัยของ สุนีย์ แสงสุวรรณ (2563) พบว่า การใช้แหล่งเรียนรู้จากท้องถิ่นช่วยเสริมสร้างความเข้าใจเชิงลึก และพัฒนาทักษะชีวิตของผู้เรียนได้อย่างมีประสิทธิภาพ ขณะเดียวกัน ควรส่งเสริมการเข้าถึงและประยุกต์ใช้เทคโนโลยีพื้นฐาน เช่น สื่อดิจิทัล เครื่องมือออนไลน์ หรืออุปกรณ์ ICT ซึ่งช่วยเปิดโลกการเรียนรู้ของนักเรียนให้กว้างขึ้น โดยเฉพาะอย่างยิ่งเมื่อโรงเรียนสามารถจัดระบบการใช้ร่วม เช่น ระบบการหมุนเวียนอุปกรณ์ หรือศูนย์สื่อกลาง งานของ ณัฐวุฒิ ภูผาผ่า (2565) แสดงให้เห็นว่า เทคโนโลยีดิจิทัลสามารถช่วยลดความเหลื่อมล้ำด้านทรัพยากรระหว่างโรงเรียนขนาดเล็กและโรงเรียนขนาดใหญ่ได้อย่างชัดเจน
2. การบริหารจัดการงบประมาณอย่างมียุทธศาสตร์และมีส่วนร่วม
[bookmark: _Hlk208172539][bookmark: _Hlk205537435][bookmark: _Hlk205537427]การจัดการงบประมาณควรดำเนินการอย่างเป็นระบบ ตั้งแต่การสำรวจความต้องการ การวางแผนโดยใช้ข้อมูลจริง การสรรหาทรัพยากรจากหลายแหล่ง ไปจนถึงการติดตามและประเมินผล โรงเรียนขนาดเล็กควรเปิดรับการสนับสนุนจากภาคีเครือข่าย เช่น อปท. ชุมชน ภาคเอกชน หรือกองทุนต่าง ๆ ในลักษณะของการระดมทรัพยากรอย่างมีเป้าหมาย งานวิจัยของ นิภาพร วุฒิชัย (2563) ระบุว่าการมีพันธมิตรทางสังคมที่หลากหลายช่วยให้โรงเรียนขนาดเล็กสามารถพัฒนาทรัพยากรได้ต่อเนื่องและยั่งยืน นอกจากนี้ การบริหารงบประมาณควรยึดหลักความโปร่งใส มีการมีส่วนร่วมจากคณะกรรมการสถานศึกษา ชุมชน และบุคลากรในโรงเรียน เพื่อสร้างความเชื่อมั่นและลดความเหลื่อมล้ำในการจัดสรร งานของ วรนาถ กาญจนสุนทร (2564) พบว่า โรงเรียนที่มีระบบตรวจสอบภายในและรายงานผลใช้งบประมาณแบบเปิดเผย ได้รับความร่วมมือจากภาคีเครือข่ายอย่างต่อเนื่องและมีประสิทธิภาพ
3. การสร้างเครือข่ายความร่วมมือเพื่อเสริมทรัพยากรอย่างยั่งยืน
[bookmark: _Hlk205537416][bookmark: _Hlk208172553][bookmark: _Hlk205537410]แนวทางสำคัญอีกประการคือ การเชื่อมโยงโรงเรียนเข้ากับภาคีเครือข่ายทั้งในระดับชุมชน ภาครัฐ และภาคเอกชน โดยไม่เพียงแต่เป็นผู้ขอรับความช่วยเหลือ แต่เป็น “หุ้นส่วนความร่วมมือ” ที่มีเป้าหมายร่วมกัน การจัดทำข้อตกลง (MOU) การแต่งตั้งคณะทำงานร่วม และการวางแผนโครงการร่วมกันช่วยให้ความร่วมมือเป็นระบบและต่อเนื่อง งานของ ชนกพร อังคณานุรักษ์ (2565) สนับสนุนว่าการจัดทำระบบความร่วมมือแบบทางการสามารถช่วยให้ทรัพยากรที่ได้รับเกิดประโยชน์สูงสุดและวัดผลได้จริง การสื่อสารกับชุมชนอย่างจริงใจ โปร่งใส และมีเป้าหมายชัดเจน เป็นอีกปัจจัยที่ทำให้โรงเรียนได้รับการยอมรับและสนับสนุนมากขึ้น โดยเฉพาะเมื่อโรงเรียนสามารถแสดงให้เห็นว่าการศึกษาคือการพัฒนาคนในชุมชน สอดคล้องกับงานของ ภัทรวดี มีสมบัติ (2564) ที่ระบุว่าความสัมพันธ์ที่เข้มแข็งกับชุมชนทำให้เกิดทุนทางสังคมในการพัฒนาการศึกษาอย่างยั่งยืน
4. การจัดสรรทรัพยากรเพื่อความเท่าเทียมอย่างแท้จริง
[bookmark: _Hlk205537402][bookmark: _Hlk208172569][bookmark: _Hlk208172579][bookmark: _Hlk205537394]แนวทางสุดท้ายที่สำคัญไม่แพ้กัน คือการจัดสรรทรัพยากรการเรียนรู้ที่ตอบสนองต่อความต้องการของผู้เรียนรายบุคคล โดยโรงเรียนควรมีระบบข้อมูลที่แม่นยำในการประเมินพื้นฐาน ความพร้อม และความจำเป็นเฉพาะของแต่ละคน จากนั้นจัดสรรทรัพยากรแบบ “จำเป็นก่อนจำนวน” เช่น สื่อสำหรับนักเรียนที่มีความต้องการพิเศษ การเรียนรู้แบบออนไลน์ที่เสริมเฉพาะบุคคล หรือการใช้สื่อร่วมกันแบบหมุนเวียน งานของ ปฐมพร บุญมาก (2565) พบว่าการจัดทรัพยากรแบบยืดหยุ่นทำให้เกิดโอกาสในการเรียนรู้ที่เท่าเทียมมากขึ้น นอกจากการจัดสรรทรัพยากร โรงเรียนควรส่งเสริม “จิตสำนึกด้านความเท่าเทียมและความเข้าใจในความหลากหลาย” ผ่านการอบรมครู การจัดกิจกรรมส่งเสริมความเข้าใจนักเรียน และการสื่อสารถึงคุณค่าของความแตกต่าง งานวิจัยของ ศุภกาญจน์ วรนาวิน (2564) สนับสนุนว่า การสร้างวัฒนธรรมโรงเรียนที่ให้คุณค่ากับความหลากหลาย มีส่วนสำคัญต่อการลดช่องว่างด้านผลสัมฤทธิ์ระหว่างนักเรียน

ข้อเสนอแนะ
1. ข้อเสนอแนะในการนำผลการวิจัยไปใช้
1.1 โรงเรียนควรนำเอาผลการวิจัยไปใช้เพื่อเพิ่มประสิทธิภาพและพัฒนาแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็กตามเป้าประสงค์การพัฒนาประเทศ ได้ตามความเหมาะสมทั้งด้านบุคลากร งบประมาณและเทคโนโลยีสารสนเทศ ตามบริบทของแต่ละโรงเรียน
1.2 โรงเรียนขนาดเล็กควรนำผลการวิจัยที่ได้จากการศึกษาไปจัดทำกลยุทธ์ในการพัฒนาแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็กเพื่อให้เหมาะสมกับบริบทของสถานศึกษา
2. ข้อเสนอแนะในการทำวิจัยครั้งต่อไป
2.1 ควรมีการศึกษาการสร้างโมเดลในการพัฒนาแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็ก จังหวัดกำแพงเพชร เพื่อศึกษาผลการใช้โมเดล
2.2 ควรมีการศึกษาแนวทางการพัฒนาแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็กในพื้นที่ห่างไกล/ถิ่นทุรกันดาร จังหวัดกำแพงเพชร
2.3 ควรมีการศึกษาเปรียบเทียบระหว่างแนวทางการพัฒนาแหล่งทรัพยากรการเรียนรู้เพื่อพัฒนาคุณภาพผู้เรียนในโรงเรียนขนาดเล็กที่ตั้งอยู่ในพื้นที่ห่างไกลและในเมือง จังหวัดกำแพงเพชร เพื่อหาความแตกต่างและแนวทางการปรับปรุงที่เหมาะสมกับบริบทแต่ละประเภท

